โครงสร้างเงินทุน

หลักทรัพย์ของบริษัท

บริษัทมีทุนจดทะเบียน 249,525,000 บาท แบ่งเป็นหุ้นสามัญ 249,525,000 หุ้น
มูลค่าที่ตราไว้หุ้นละ 1 บาท และมีทุนชำระแล้วจำนวน 199,087,855 หุ้นคิดเป็นมูลค่า
199,087,855 บาท ซึ่งขึ้นทะเบียนในตลาดหลักทรัพย์ MAI

หลักทรัพย์ประเภทอื่น

ใบสำคัญแสดงสิทธิที่จะซื้อหุ้นสามัญของบริษัท SIMAT-W1

บริษัทออกและเสนอขายใบสำคัญแสดงสิทธิที่จะซื้อหุ้นสามัญของบริษัทจำนวน 41,549,965 หน่วย
โดยจัดสรรให้แก่ผู้ถือหุ้นสามัญเดิมของบริษัทที่มีรายชื่อปรากฎอยู่ในสมุดทะเบียนผู้ถือหุ้น ณ วันที่ 23
มิถุนายน 2554 และใช้สิทธิซื้อหุ้นสามัญตามสิทธิ โดยไม่คิดมูลค่า ในอัตราส่วน 2
หุ้นสามัญที่จองซื้อต่อ 1 หน่วยใบสำคัญแสดงสิทธิ โดยมีรายละเอียดของใบสำคัญแสดงสิทธิดังต่อไปนี้

  ประเภทใบสำคัญแสดงสิทธิ : ใบสำคัญแสดงสิทธิที่จะซื้อหุ้นสามัญของบริษัท ไซแมท เทคโนโลยี
  (ประเทศไทย) จำกัด (มหาชน) ครั้งที่ 1 (SIMAT-W1)

  ชนิดใบสำคัญแสดงสิทธิ :
  ใบสำคัญแสดงสิทธิที่จะซื้อหุ้นสามัญของบริษัทชนิดระบุชื่อผู้ถือและโอนเปลี่ยนมือได้

  วันที่ออกใบสำคัญแสดงสิทธิ : วันที่ 29 สิงหาคม 2554

  อายุของใบสำคัญแสดงสิทธิ : 3 ปี นับตั้งแต่วันที่ออกใบสำคัญแสดงสิทธิ

  จำนวนใบสำคัญแสดงสิทธิ : 41,549,965 หน่วย

  อัตราการใช้สิทธิต่อหน่วย : ใบสำคัญแสดงสิทธิ 1 หน่วยต่อหุ้นสามัญ 1.1116 หุ้น
  (โดยอัตราการใช้สิทธิอาจเปลี่ยนแปลงในภายหลังตามเงื่อนไขการปรับสิทธิ)

  ราคาการใช้สิทธิ : ราคาการใช้สิทธิของใบสำคัญแสดงสิทธิ ณ ปัจจุบันเท่ากับ 1.3494 บาท
  ต่อหุ้น (โดยราคาการใช้สิทธิอาจเปลี่ยนแปลงในภายหลังตามเงื่อนไขการปรับสิทธิ)

  ระยะเวลาการใช้สิทธิ :
  ผู้ถือใบสำคัญแสดงสิทธิสามารถใช้สิทธิตามใบสำคัญแสดงสิทธิได้ทุกวันทำการสุดท้ายของเดือนมีนาคม
  มิถุนายน กันยายน และธันวาคม (วันกำหนดใช้สิทธิ)
  โดยวันกำหนดใช้สิทธิครั้งแรกจะตรงกับวันทำการสุดท้ายของเดือนธันวาคม 2554
  (วันกำหนดใช้สิทธิครั้งแรก)
  และวันกำหนดใช้สิทธิครั้งสุดท้ายจะตรงกับวันที่ใบสำคัญแสดงสิทธิมีอายุครบ 3 ปี ซึ่งตรงกับวันที่
  28 สิงหาคม 2557 ในกรณีที่วันใช้สิทธิครั้งสุดท้ายดังกล่าวตรงกับวันหยุดทำการของบริษัท
  ให้เลื่อนวันใช้สิทธิครั้งสุดท้ายเป็นวันทำการสุดท้ายของบริษัทก่อนวันใช้สิทธิครั้งสุดท้าย
  โดยระยะเวลาแสดงความจำนงในการใช้สิทธิครั้งสุดท้ายจะต้องไม่น้อยกว่า 15
  วันก่อนวันใช้สิทธิดังกล่าว

ณ วันที่ 31 ธันวาคม 2555 บริษัทมียอดคงเหลือของใบสำคัญแสดงสิทธิที่ยังไม่ได้ใช้สิทธิเป็นจำนวน
41,308,965 หน่วย

ใบสำคัญแสดงสิทธิที่จัดสรรให้แก่กรรมการและพนักงาน (ESOP)

  ---------------------------------------------------- --- ---------------------------------------------------------
  ประเภทใบสำคัญแสดงสิทธิ                                  :   ใบสำคัญแสดงสิทธิซื้อหุ้นสามัญชนิดระบุชื่อผู้ถือและเปลี่ยนมือไม่ได้

  วันที่ออกและเสนอขาย                                     :   4 พฤษภาคม 2555

  จำนวนที่เสนอขาย                                        :   5,000,000 หน่วย

  อายุใบสำคัญแสดงสิทธิ                                     :   5 ปี

  ราคาใช้สิทธิ                                            :   1.6364 บาท ต่อหุ้น
                                                           (โดยราคาการใช้สิทธิอาจเปลี่ยนแปลงในภายหลังตามเงื่อนไขการปรับสิทธิ)

  อัตราการใช้สิทธิ                                         :   ใบสำคัญแสดงสิทธิ 1 หน่วย สามารถซื้อหุ้นสามัญได้ 1.10 หุ้น
                                                           (โดยอัตราการใช้สิทธิอาจเปลี่ยนแปลงในภายหลังตามเงื่อนไขการปรับสิทธิ)

  ระยะเวลาการใช้สิทธิ                                     :   ใช้สิทธิได้เมื่อครบระยะเวลาทุกๆ 1 ปี ปีละไม่เกินร้อยละ 20
                                                           ของจำนวนใบสำคัญแสดงสิทธิฯที่ได้จัดสรรให้ หากไม่ใช้สิทธิในปีใด
                                                           สามารถยกยอดสะสมไปใช้ในปีถัดไปได้

  กำหนดการใช้สิทธิ                                        :   วันทำการสุดท้ายของทุกเดือนตลอดอายุของใบสำคัญแสดงสิทธิฯ

  ณ วันที่ 31 ธันวาคม 2555                                     
  บริษัทมียอดคงเหลือของใบสำคัญแสดงสิทธิที่ยังไม่ได้ใช้สิทธิเป็นจำนวน       
  5,000,000 หน่วย                                           
  ---------------------------------------------------- --- ---------------------------------------------------------

โครงสร้างการถือหุ้น

ผู้ถือหุ้น

รายชื่อและจำนวนหุ้นของผู้ถือหุ้นที่ถือหุ้นสูงสุด 10 รายแรก ณ วันปิดสมุดทะเบียน เมื่อวันที่ 26
มีนาคม 2556

  -------- ---------------------------------------- -------------- --------
  ลำดับที่    ผู้ถือหุ้น                                    จำนวนหุ้นที่ถือ     %

  1        GRAND-FLO SOLUTION BERHAD                60,637,500     30.46

  2        นายทองคำ มานะศิลปพันธ์                      35,220,303     17.69

  3        น.ส. ชุติกาญจน์ มานะศิลปพันธ์                  16,948,623     8.51

  4        นายณัฐพัฒน์ รังสรรค์                          12,906,400     6.48

  5        บริษัท ไทยเอ็นวีดีอาร์ จำกัด                    9,902,810      4.97

  6        นายณัฐวุฒิ ปิ่นโต                             7,336,431      3.69

  7        น.ส. อุไรวรรณ แซ่หลี                        3,003,500      1.52

  8        นายสมพงษ์ บุญธรรมจินดา                      2,536,500      1.27

  9        นายชาคริต สุวรรณโชติ                        2,469,000      1.24

  10       นายสุริยา สิงหกุล                            2,000,000      1.00

           ผู้ถือหุ้นอื่นๆ                                 46,126,788     23.17

           รวมทั้งสิ้น                                  199,087,855    100.00
  -------- ---------------------------------------- -------------- --------

นโยบายการจ่ายเงินปันผล

บริษัท ไซแมท เทคโนโลยี จำกัด (มหาชน)
มีนโยบายจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 50
ของกำไรสุทธิหลังหักภาษีเงินได้นิติบุคคล และสำรองตามกฎหมาย อย่างไรก็ตาม
บริษัทอาจกำหนดให้การจ่ายเงินปันผลมีอัตราน้อยกว่าอัตราที่กำหนดข้างต้นได้หากบริษัทมีความจำเป็นที่จะต้องนำเงินกำไรสุทธิจำนวนดังกล่าวมาใช้เพื่อขยายการดำเนินงานของบริษัทต่อไป

ข้อตกลงระหว่างผู้ถือหุ้น (Shareholders’ Agreement)

ในปี 2548 Grand-Flo ได้เข้าซื้อหุ้นจากกลุ่มมานะศิลปพันธ์ จำนวน 490,000 หุ้น
(มูลค่าที่ตราไว้หุ้นละ 10 บาท) คิดเป็นร้อยละ 49 ของทุนจดทะเบียน 10 ล้านบาท
และต่อมาได้ทำการเพิ่มทุนเป็น 20 ล้านบาทและ 25 ล้านบาท ตามลำดับ โดยบริษัทและ
Grand-Flo ได้จัดทำข้อตกลงระหว่างผู้ถือหุ้น (ลงวันที่ 4 กุมภาพันธ์ 2548) มีวัตถุประสงค์เพื่อให้
Grand-Flo เข้ามามีอำนาจควบคุมในการบริหารจัดการกิจการที่สำคัญของบริษัท
อย่างไรก็ตามบริษัทและ Grand-Flo ได้ลงนามร่วมกันเมื่อวันที่ 23 พฤษภาคม 2550
โดยตกลงให้ข้อตกลงระหว่างผู้ถือหุ้นลงวันที่ 4 กุมภาพันธ์ 2548
ถูกยกเลิกในทันทีที่บริษัทเข้าจดทะเบียนในตลาดหลักทรัพย์
และให้อำนาจในการบริหารจัดการบริษัทภายหลังจากเข้าจดทะเบียนให้เป็นไปตามกลไกของบริษัทมหาชนและกฎเกณฑ์ของตลาดหลักทรัพย์แห่งประเทศไทย

นอกจากนี้ บริษัท และ Grand-Flo ได้จัดทำสัญญาความร่วมมือทางธุรกิจ (Business
Corporation Agreement) ลงวันที่ 27 กันยายน 2550 มีสาระสำคัญคือบริษัทและ Grand-Flo
จะแบ่งอาณาเขตการทำการตลาดระหว่างกัน โดยบริษัททำธุรกิจหลักในประเทศไทย ส่วน
Grand-Flo จะทำธุรกิจในประเทศมาเลเซีย สิงคโปร์และ อินโดนีเซีย
ทั้งสองฝ่ายตกลงที่จะไม่เข้าทำธุรกิจข้ามแดนของกันและกัน
สำหรับการขยายธุรกิจในต่างประเทศที่นอกเหนือจากอาณาเขตดังกล่าว
ฝ่ายที่ต้องการลงทุนจะเสนอให้อีกฝ่ายเข้าร่วมทุนและบริหารงานในสัดส่วนที่เท่ากัน
โดยฝ่ายที่ได้รับข้อเสนอมีสิทธิที่จะตอบรับหรือปฏิเสธการลงทุน หรือลดสัดส่วนการร่วมทุนได้